
הנדון: בקשה לקבלת מידע מכוח חוק חופש המידע, תשנ"ח 1998 – 
יצירות אומנות וחפצי ערך אספניים
סימוכין: פנייתך מיום 30.11.20
ראשית, אני מודה על פנייתך אלינו.
[bookmark: _GoBack]בבקשת המידע שהעברת אלינו, ביקשת לקבל מידע אודות יצירות האמנות וחפצי הערך אספניים שבידי משרדנו – הכלכלה והתעשייה, בהתאם לפירוט הבא:
שם הפריט ותיאורו, שם האמן/היוצר, האם הפריט נרכש/הושאל/נמסר/נתרם ובאילו תנאים (מחיר רכישה, מחיר השאלה ותנאיה לרבות תקופה, תנאי תרומה ככל שישנם), תאריך הרכישה/ההשאלה/המסירה/התרומה, זהות הגורם ממנו נרכש/הושאל/נמסר או נתרם הפריט, האם הפריט מוצג לצפייה או לראווה והיכן, שווי מוערך אחרון של הפריט ותאריך ביצוע הערכת השווי, האם הפריט מבוטח ומה סכום הביטוח והפרמיה המשולמת בגינו. 
כמו כן – בנוגע לחמש השנים האחרונות (2016 ואילך, בנפרד ובמובחן לגבי כל שנה): פירוט היצירות שנמכרו, הושאלו, נמסרו או נתרמו על ידי הרשות – בהתאם לפירוט שמעלה ובציון מחיר המכירה או השאלה או התרומה ותנאיהן וזהות המקבל. 
בקשתך למידע הועברה ליחידה המקצועית הרלוונטית, אגף רכש, נכסים ולוגיסטיקה. בהתאם להתייחסותה ובאישור הלשכה המשפטית, להלן התייחסות המשרד:
משרד הכלכלה והתעשייה אינו מחזיק ברשותו יצירות אומנות או חפצי ערך אספניים. 
בנוסף, יצוין כי גם לוועדת המתנות המשרדית לא הגיעו פריטים כאמור כמתנות לעובדי המשרד ולו היו מגיעים, הרי שוועדת המתנות המשרדית הייתה מעבירן לידי האפוטרופוס הכללי בהתאם להוראות חוק שירות הציבור (מתנות) תש"ם-1979, תקנות שירות הציבור (מתנות) תש"ם-1980 והוראות פרק 42.7 לתקשי"ר.
לפיכך, ובהתאם לאמור בסע' 8 (3) לחוק חוק חופש המידע, התשנ"ח-1998, לפיו: 
8.    רשות ציבורית רשאית לדחות בקשה לקבלת מידע באחד מאלה:
(3)  לאחר שנקטה אמצעים סבירים, התברר לה שלא ניתן לאתר את המידע או שאינו מצוי ברשותה;
משרדנו לא יכול להיעתר לבקשתך.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.



בברכה
יוסי זולפן,
 
 הממונה על חוק חופש המידע
   משרד הכלכלה והתעשייה

